अभिमनोज. प्रेजेंट सीएम शिवराजसिंह के साले साहब संजय सिंह के कांग्रेस में जाने से सियासी भूचाल आ गया है. बीजेपी खेमा इसे तवज्जों नहीं दे रहा है लेकिन पेशानी पर बल पड़ते साफ दिख रहा है. अब बीजेपी कांग्रेस के कुछ खास लेकिन संजय जैसे नाराज लोगों को अपने पाले में लाने की तैयारी कर ली है. अभी आयाराम ग्याराम का खेल लंबा चलने वाला है. सही मायने में तो यह उस खेल का दुहराव है, जो बीजेपी 15 सालों से खेल रही थी. कांग्रेस ने इस बार प्रदेश की कमान कमलनाथ जैसे अनुभवी हाथो में सौप कर बेफ़िक्र हो गई थी. कमलनाथ ने बीजेपी को उसी के तरीके से जवाब देकर परेशानी में डाल दिया है.